Fyrir vikið mun Hildur segja sig úr hópnum , eins og hún hefur sjálft lýst yfir . Í samtali við fréttastofu RÚV sagðist Dagur hafa svarað neitandi tölvupósti Hildar frá því á Þorláksmessu þar sem hún krafðist þess að hann viki úr hópnum . „ Ég vonast til þess að eiga gott samstarf við hana og aðra í borgarráði , “ sagði Dagur . „ Borgarráð verður þá sá vettvangur sem við höfum til að vinna þetta mál með minnihlutanum . “ Spurður nánar út í af hverju hann vilji ekki segja sig úr hópnum sagði hann : „ Braggamálinu er lokið , framkvæmdum er lokið , óháðri úttekt er lokið . Núna bíða umbætur og ég held að það sé skylda okkar allra að vinna að því . Þar er stjórnkerfið undir , “ bætti Dagur við og sagði það eina af skyldum sínum að fylgja eftir ábendingum innri endurskoðunar .